b'\n_START_ARTICLE_\nGame Boy\n_START_SECTION_\nGame Boy Pocket\n_START_PARAGRAPH_\nNintendo slapp Game Boy Pocket i 1996. Dette var en mindre og lettere enhet som krevde f\xc3\xa6rre batterier. Den hadde plass til 2 AAA batterier som rakk til cirka ti timers spilling. Denne versjonen har en mindre linkport og krever en adapter for \xc3\xa5 kobles sammen med den eldre Game Boy-versjonen. Denne porttypen ble f\xc3\xb8rt videre til alle senere Game Boy-modeller. Skjermen ble forandret til ekte svart-hvitt i stedet for gr\xc3\xb8nnfargene som ble brukt p\xc3\xa5 originalen. Den f\xc3\xb8rste versjonen hadde ikke en LED-lampe for \xc3\xa5 vise str\xc3\xb8mniv\xc3\xa5et p\xc3\xa5 batteriet, men ble senere lagt til etter krav fra kundene.\n_START_SECTION_\nGame Boy Light\n_START_PARAGRAPH_\nGame Boy Light er kun tilgjengelig i Japan. Den hadde cirka samme st\xc3\xb8rrelse som Pocket-versjonen og hadde opplyst skjerm for bedre synlighet. Den brukte 2 AA batterier som rakk til ca. 20 timers spilling med lyset av og tolv timer med det p\xc3\xa5._NEWLINE_Denne modellen er den mest sjeldne modellen utenfor Japan, og p\xc3\xa5 grunn av dette blir den ofte solgt for flere ganger mer enn de andre modellene.\n_START_SECTION_\nGame Boy Advance SP\n_START_PARAGRAPH_\nSP-versjonen som ble lansert i mars 2003 hadde en ny og mindre kamskjelldesign med en skjerm man kunne flippe opp, internt forlys (ikke baklys) og oppladbart batteri, men var ellers uforandret. SP st\xc3\xa5r for Special (spesiell).\n_START_SECTION_\nGame Boy Micro\n_START_PARAGRAPH_\nGame Boy Micro er den tredje omformingen av Game Boy Advance. Den er 10,6 cm bred, 5,08 cm h\xc3\xb8y og 1,78 cm dyp og veier 85 gram. Den ble f\xc3\xb8rst laget i Japan i 1996. Den har den skarpeste skjermen noensinne p\xc3\xa5 en Game Boy-maskin. Skjermen er noe mindre enn hos SP og GBA, men har bedre oppl\xc3\xb8sning. Den er ikke bakoverkompatibel med Game Boy eller Game Boy Color-spill.\n_START_SECTION_\nNintendo DS\n_START_PARAGRAPH_\nNintendo DS ble lansert i USA 21. november 2004 og 2. desember 2004 i Japan. Det er uvanlig at Nintendoenheter f\xc3\xb8rst blir lansert i Nord-Amerika f\xc3\xb8r Japan. Denne enheten er ikke en del av Game Boy-serien, og Nintendo refererer til den som deres \xc2\xabthird pillar\xc2\xbb (tredje pilar); der konsollene er deres f\xc3\xb8rste pilar og Game Boy-serien med h\xc3\xa5ndholdte enheter er den tredje. Men den kan bli ansett som en del av deres b\xc3\xa6rbare familie grunnet til strukturelle likheter til Game Boy og dets evne til \xc3\xa5 spille Game Boy Advance kassetter.\n_START_SECTION_\nNeste generasjons Game Boy\n_START_PARAGRAPH_\nSiden det ble kjent at Nintendo DS ikke var ment for \xc3\xa5 erstatte Game Boy Advance har det v\xc3\xa6rt spekulasjon om neste generasjon av h\xc3\xa5ndholdte Game Boy-enheter. Det har v\xc3\xa6rt et rykte om at dette systemet skal kunne bruke sm\xc3\xa5 optiske disker og ha noe bakoverkompatibilitet.\n_START_SECTION_\nPopularitet\n_START_PARAGRAPH_\nDe fleste spillkonsoller blir foreldet n\xc3\xa5r nyere systemer blir tilgjengelig. Game Boy har vist en stor utholdenhet p\xc3\xa5 dette punktet. I 2004 hadde systemet sitt femten\xc3\xa5rs jubileum, og p\xc3\xa5 den tiden har den overlevd (ofte tekniske overlegne) rivaler; og kanskje s\xc3\xa6rlig Sega Game Gear og Atari Lynx. Den n\xc3\xa5v\xc3\xa6rende formen, Game Boy Advance, er bakoverkompatibel og kan fortsatt spille kassetter som var laget for den opprinnelige Game Boy i 1989._NEWLINE_Tusenvis av spill er tilgjengelig for Game Boy, noe som kan skrives tilbake til dens millionsalg, et gjennomf\xc3\xb8rt design og kort utviklingssyklus._NEWLINE_Nintendo DS kan spille Game Boy Advance-spill, men den kan hverken spille GBA-multiplayerspill eller kobles opp mot Nintendo GameCube. Den er heller ikke bakoverkompatibel med Game Boy eller Game Boy Color. Dette kommer av at den mangler en Zilog Z80-prosessor. Nintendo har uttalt at Nintendo DS ikke er en \xc2\xabny Game Boy\xc2\xbb, men heller en ny type h\xc3\xa5ndholdt enhet. Dette ser ut til \xc3\xa5 bety at Game Boy ikke skal erstattes av eller fases ut til fordel for DS.\n_START_SECTION_\nGame Boy kamera og skriver\n_START_PARAGRAPH_\nGame Boy Camera og Game Boy Printer er tilbeh\xc3\xb8r for Game Boy og sluppet i 1998. De markerte begynnelsen p\xc3\xa5 et s\xc3\xa5 langt \xe2\x80\x93 for det meste \xe2\x80\x93 mislykket fors\xc3\xb8k p\xc3\xa5 \xc3\xa5 utvide Game Boy fra \xc3\xa5 kun v\xc3\xa6re en spilleenhet til en grunnleggende PDA.\n_START_SECTION_\nSuper Game Boy\n_START_PARAGRAPH_\nSuper Game Boy var en innstikkskassett for Super Nintendo Entertainment System som gjorde det mulig \xc3\xa5 spille Game Boy spill p\xc3\xa5 TV. De svart-hvite spillene ville f\xc3\xa5 farger ved \xc3\xa5 angi farger til hver av de fire gr\xc3\xa5tonene. En oppf\xc3\xb8lging var Super Game Boy 2 (prim\xc3\xa6rt sluppet i Japan, men kunne skaffes til veie i USA ogs\xc3\xa5) som hadde flere farger, rammer og en linkport for multiplayerspill.\n_START_SECTION_\nGame Boy Player\n_START_PARAGRAPH_\nP\xc3\xa5 samme m\xc3\xa5te som Super Game Boy gjorde Game Boy Player det mulig \xc3\xa5 spille Game Boy og Game Boy Advance spill p\xc3\xa5 Nintendo GameCube. Den brukte den samme fargepaletten som fantes i kassetten i stedet for \xc3\xa5 fargelegge spillene.\n_START_SECTION_\nGame Boy Advance Wireless Adapter\n_START_PARAGRAPH_\nUtdypende artikkel: Game Boy Wireless Adapter\n_START_SECTION_\nGame Boy ExChanger (GBX)\n_START_PARAGRAPH_\nDen uoffisielle GBX-enheten, produsert av Bung Enterprises Ltd var den best kjent sikkerhetskopieringsenheten for Game Boy og Game Boy Color-spill. Enheten ble satt inn i parallellporten p\xc3\xa5 en PC og gjorde det mulig \xc3\xa5 kopiere data fra ROM og SRAM fra kassetten til datamaskinen i tillegg til \xc3\xa5 overskrive flashkassetter for \xc3\xa5 spille kopier av Game Boy-spill.'